Letisko Hradec Králové

Letisko Hradec Králové () alebo Letisko Věkoše (; ICAO: LKHK), je regionálne letisko s civilnou prevádzkou. Leží na severnom okraji Hradca Králové medzi jeho miestnymi časťami Věkoše a Rusek. Letisko zasahuje do katastrálnych území Piletice, Pouchov a Věkoše. V roku 2016 odbavilo  cestujúcich, čo bol nárast 22% oproti roku 2015.

História 
V roku 1926 bola v Hradci Králové založená Masarykova letecká liga za priamej podpory starostu mesta JUDr. Františka Ulricha. Starosta Ulrich jednal s armádou o vybudovaní letiska so zmiešanou vojenskou a civilnou prevádzkou. Dňa 15. septembra 1927 bola schválená výstavba letiska. Prvou vojenskou leteckou jednotkou dislokovanou na letisku bol Letecký pluk číslo 4. Od roku 1929 sa na letisku usporadúvali letecké dny.

Spevnenú pristávaciu plochu letisko získalo až za čias nemeckej okupácie, kedy letisko slúžilo na výcvik nemeckej Luftwaffe. Ďalšia modernizácia sa uskutočnila v 50. rokoch 20. storočia.

Špecifikácia 
Prevádzkovateľom letiska je spoločnosť Letecké služby Hradec Králové a. s. Letisko je zaradené v kategóriách verejnej vnútroštátnej a neverejnej medzinárodnej kategorii 2B. Letisko disponuje dvomi vzletovými a pristávacími dráhami, betónovou 33R/15L s dĺžkou 2400 a šírkou 60 metrov a trávnatou 33L/15R s dĺžkou 800 a šírkou 25 metrov. Letisko je schopné prevádzkovať lety VFR a VFR-noc. Hangarovanie či odstavenie lietadla je možné na vyžiadanie. V prípade krátkodobého státia sú pripravené stojančeky.

Budúcnosť 
Letisko Hradec Králové má ambície stať sa ďalším českým regionálnym letiskom pre medzinárodnú prepravu. Letisko je plne prispôsobené pre nočné lety, v októbri 2010 tu bola testovaná prevádzka dopravného lietadla Boeing 737-300, ktorý poskytla už zaniknutá spoločnosť Czech Connect Airlines.

Štatistika pohybov 

Štatistika pohybov od roku 2006 do roku 2017:

ACFT = pohyby lietadiel

ULL = pohyby ultraľahkých lietadiel

INLT = medzinárodné

Referencie

Pozri aj 
 Zoznam letísk v Česku

Externé odkazy 
 Oficiálne stránky letiska
 Zoznam diel v Súbornom katalógu ČR, ktorých témou je Letisko Hradec Králové
 Oficiálne stránky biologickej ochrany letiska

Letiská v Česku
Doprava v okrese Hradec Králové
Stavby v Hradci Králové